Katso video: Hyökkääjäkolossilla pimeni täysin Vantaalla, löi nyrkillä ja puski naamaan

Pusku vastustajan naamaan ei ollutkaan Njazi Kuqin törkein temppu.

PK-35 Vantaan hyökkääjä Njazi Kuqi menetti lauantaina täysin hermonsa paikallispelissä HIFK:ta vastaan.

Kuqi tulistui toisella jaksolla, kun toista PK:n pelaajaa rikottiin keskialueella. Hyökkääjäkolossi kävi ensiksi IFK:n Tommi Vesalan kimppuun, repi tätä kaulasta ja tönäisi otsallaan naamaan.

Vesalan jälkeen Kuqi kävi Jani Bäckmanin kimppuun. Bäckmania hän sekä puski naamaan että löi nyrkillä nivusiin. Pusku ja lyönti tapahtuvat yhtaikaa, mutta ne näkee videolta.

Tämän jälkeen Kuqi pysähtyi sen verran, että erotuomari Ville Nevalainen sai ajettua hänet ulos. Poistuessaankin Kuqi ehti kärhämöidä lisää Vesalan kanssa. Hyökkääjä yritti vielä pukusuojaan poistuessaan rikkoa stadionin oven.

Kuqi saanee teoistaan pitkän pelikiellon.

HIFK voitti ottelun 2–0.

IS Extra näyttää kaikki Veikkausliigakauden 198 ottelua suorina ja selostettuina lähetyksinä. IS Extran tilaukseen kuuluu Ilta-Sanomien ja Urheilusanomien erikoissisältöjen lisäksi huippu-urheilua suorina lähetyksinä, kuten jalkapallon Euroopan liigaa, Korisliigaa, Salibandyliigaa, vapaaotteluita ja nyrkkeilytapahtumia.

Tilaa IS Extra tästä linkistä.